# data[].attributes.body
5.1.1 Alai nuan nesau bala ba rumah panjai madahka lemai legi bisi baum.

# data[].attributes.body
Nitihka penemu Padang enggau Chemaline (2011), fonetik nerangka senentang pansik munyi jaku ti diasilka perengka artikulasyen. Fonologi siti ari chara dikena mansik munyi sereta sistem atur munyi jaku. Dalam fonetik enggau fonologi jaku Iban, bisi siti chabang iya nya fonem. Fonem nya munyi ti pemadu mit sereta tu beguna bendar dikena nentuka sepil ba sesebengkah bansa jaku kitai Iban. Nambahka nya, fonem bisi dibagi ngagai beberapa raban. Raban fonem iya nya fonem vokal, fonem vokal berglotis, diftong, konsonan tulen enggau konsonan injau. Nya alai, pekara tu endang patut diperatika enggau silik ngambika kitai nemu chara nyebut enggau nyepil bemacham leka jaku Iban.

# data[].attributes.body
/a/

# data[].attributes.body
/e/

# data[].attributes.body
/ǝ/

# data[].attributes.body
/i/

# data[].attributes.body
/o/

# data[].attributes.body
/u/

# data[].attributes.body
/aʔ/

# data[].attributes.body
/iʔ/

# data[].attributes.body
/uʔ/

# data[].attributes.body
/ai/

# data[].attributes.body
/au/

# data[].attributes.body
/ui/

# data[].attributes.body
/b/

# data[].attributes.body
/c/

# data[].attributes.body
/d/

# data[].attributes.body
/g/

# data[].attributes.body
/h/

# data[].attributes.body
/j/

# data[].attributes.body
/k/

# data[].attributes.body
/l/

# data[].attributes.body
/m/

# data[].attributes.body
/n/

# data[].attributes.body
/p/

# data[].attributes.body
/r/

# data[].attributes.body
/s/

# data[].attributes.body
/t/

# data[].attributes.body
/w/

# data[].attributes.body
/y/

# data[].attributes.body
/f/

# data[].attributes.body
/v/

# data[].attributes.body
/x/

# data[].attributes.body
/z/

# data[].attributes.body
5.1.2 Sapu ruai nya. Mayuh amai uras.

# data[].attributes.body
5.2.1    Anang bejegau nuan, nuan udah jai mimpi demalam.

# data[].attributes.body
5.2.2 Enda tau nginsap ba sepital.

# data[].attributes.body
5.3.1 Lalu mih wai, niki ke rumah kami.

# data[].attributes.body
5.3.2 Aram sama matahka lengan ba bilik kami malam legi.

# data[].attributes.body
5.4.1 Aku minta kita anang guai pulai laban agi bisi pekara ti deka diputarka.

# data[].attributes.body
5.4.2 Minta kita nitihka SOP ti udah ditetapka ngambika pengerekai virus Covid-19 ulih ditagang.

# data[].attributes.body
Fonem Vokal /a/
Lebuh nyebut vokal /a/ , pun dilah diturunka nuju titik ti paling baruh dalam mulut.
Fonem vokal /e/
Lebuh nyebut vokal /e/ , dilah diturunka mimit lalu kelekanit lemi niki ke atas.
Fonem vokal /ə/
Lebuh nyebut vokal  /ə/ , tengah dilah diangkat nuju kelekanit kering.
Fonem vokal /i/
Lebuh nyebut vokal /i/ , pun dilah diangkat tinggi nuju gusi.
Fonem vokal /o/
Lebuh nyebut vokal /o/ , belakang dilah diangkat setengah tinggi nuju kelekanit lemi.
Fonem vokal /u/
Lebuh nyebut vokal /u/ , belakang dilah diangkat ngagai titik ti pemadu tinggi lalu nuju kelekanit lemi.

Vokal Besekat Glotis /aʔ/ , /iʔ/ , /uʔ/
Lebuh pita sura dirapitka lalu kelekanit lemi diangkat, munyi vokal besekat glotis diasilka.

Diftong /ai/
Dilah ba penuduk ngasilka munyi /a/ lalu udahnya jampat ngelunsur ngasilka munyi vokal /i/ .
Diftong /au/
Dilah ba penuduk ngasilka munyi /a/ lalu udahnya jampat ngelunsur ngasilka munyi /u/ .
Diftong /ui/
Dilah ba penuduk ngasilka munyi /u/ lalu udahnya jampat ngelunsur ngasilka munyi /i/.

Konsonan Tulin
Konsonan /t/ enggau /d/
Ujung dilah betemu enggau belakang ngeli
Konsonan /k/ enggau /g/
Urat dilah betemu enggau kelekanit lemi
Konsonan /c/ enggau /j/
Ujung dilah betemu enggau belakang gusi lalu ba maya ke sama tengah dilah negu kelekanit kering
Konsonan /h/
Kelekanit lemi diangkat dikena  nyekat pejalai angin
Konsonan /n/
Ujung dilah betemu enggau gusi
Konsonan /s/
Ujung dilah dirapitka ngagai gusi
Konsonan /r/
Ujung dilah negu gusi lalu udahnya digetarka
Konsonan /l/
Ujung dilah diangkat negu tengah gusi
Konsonan /b/, /p/, /m/
Dabung mulut muak ari baruh besatup enggau dabung mulut muak ari atas
Konsonan /w/
Belakang dilah diangkat nuju kelekanit lemi
Konsonan /y/
Mua dilah diangkat tinggi nuju kelekanit kering

Konsonan Injau
Konsonan /f/ enggau /v/
Tisi mulut engkebut lalu endur artikulasyen mansa ngeli
Konsonan /x/
Tengah dilah diangkat nuju kelekanit kering
Konsonan /z/
Ujung dilah dirapitka ngagai gusi kena ngasilka munyi /z/.

# data[].attributes.body
Bilabial
Endur artikulasyen /p/ , /b/ enggau /m/ iya nya ba bilabial.

Labiodental
Munyi /f/ enggau /v/ diasilka ba labiodental.

Dental-alveolar
Endur artikulasyen /t/ enggau /d/ iya nya ba dental-alveolar.

Alveo-palatal
Palan artikulasyen /c/ enggau /j/ iya nya ba alveo-palatal.

Velar
Munyi /k/ enggau /g/ diasilka ba velar.

Glottal
Munyi /u/ enggau /a/ diasilka ba glottal.

# data[].attributes.body
Semina konsonan aja bisi ngembuan chara sebut.

Meletup
Fonem konsonan /p/ , /b/ , /t/ , /d/ , /k/ enggau /g/ ngembuan chara sebut meletup.

Meresu
Fonem konsonan /c/ enggau /j/ ngembuan chara sebut meresu.

Benat
Chara sebut fonem konsonan /m/ enggau /n/ iya nya benat.

Kindas
Chara sebut fonem konsonan /f/ , /v/ , /s/ , /x/ enggau /z/ iya nya kindas.

Getar
Fonem konsonan /r/ ngembuan chara sebut getar.

Selipir
Lebuh ngasilka munyi /l/ , chara sebut iya nya selipir.

Setengah vokal
Fonem konsonan /w/ enggau /y/ ngasilka chara sebut setengah vokal.

# data[].attributes.body
Vokal
Pengerentang munyi vokal lebih rentang ari konsonan.

Konsonan
Semina konsonan plosif ti ngembuan pengerentang munyi ti lebih rentang.

Diftong
Munyi vokal keterubah lebih rentang agi ari vokal ti nangkan iya.

Vokal besekat glotis
Pengerentang munyi vokal besekat glotis nya kurang rentang.

# data[].attributes.body
Lebuh ngasilka fonem vokal, tukuh mulut bebida.

Fonem vokal /a/
Tukuh mulut sedandang lebuh ngasilka fonem vokal /a/.

Fonem vokal /e/
Lebuh ngasilka fonem vokal /e/ ,tukuh mulut setengah ngerupit.

Fonem vokal /ǝ/
Tukuh mulut selama maya ngasilka fonem vokal /ǝ/.

Fonem vokal /i/
Tukuh mulut ngerupit maya ngasilka fonem vokal /i/.

Fonem vokal /u/ enggau /o/
Lebuh nyebut vokal /u/ enggau /o/, tukuh mulut segala.

# data[].attributes.body
Vokal
Pejalai angin ari lempuang nuju rumbang nyawa nadai ditekat nya ngasilka munyi vokal.

Konsonan
Pejalai angin bisi bekindas, disekat tauka betelisih ngasilka munyi konsonan.

Diftong
Munyi diftong ulih diasilka lebuh pejalai angin nadai ditekat.

Vokal Besekat Glotis
Pejalai angin ditekat lalu nya ti ngasilka munyi vokal besekat glotis.

# data[].attributes.body
1) Fonem vokal, diftong, vokal besekat glotis , konsonan tulen enggau konsonan injau diasilka nengah rumbang nyawa.

2) Fonem vokal, diftong, vokal besekat glotis, konsonan tulen enggau konsonan injau bela ngembuan siti patah sebut aja.

# data[].attributes.body
Ayat Asuh
Ayat asuh tu dikena lebuh maya kitai ngasuh siku-siku orang nya ngereja pengawa ke diasuh kitai. Lebuh nyebut ayat asuh, intonasyen ti dikena iya nya nada ti tinggi sereta munyi ti nekan.

Ayat Tagang
Ayat tagang dikena maya kitai nagang orang ari ngereja pengawa ti enda patut dikereja. Enti ayat tagang nya ayat ti mansal, nada orang ti nyebut ayat tagang nya tinggi lalu merak lebuh maya bejaku. Taja pia, enti ayat tagang nya dikena ngumbuk, nada ti dikena iya nya baruh.

Ayat Pengelalu
Ayat pengelalu dikena lebuh kitai ngelalu penatai orang. Intonasyen dikena nyebut ayat pengelalu tu lubah sereta lundai lalu enda nekan.

Ayat Peminta
Ayat peminta suah dikena lebuh kitai bisi minta siti-siti utai ba orang bukai ambika chunto minta bantu. Nya alai, lebuh nyebut ayat peminta, nada ti baruh dikena lalu intonasyen nyebut ayat peminta nya enda bejaku merak.

Nyenggala bendar, ayat asuh, ayat tagang, ayat pengelalu enggau ayat peminta ngundan intonasyen ti bebida lebuh disebut. Intonasyen ti bebida tu dikena kitai nemu reti siti-siti ayat nya.

# data[].attributes.body
Ayat Asuh enggau Ayat Tagang
Penyama intonasyen antara ayat asuh enggau ayat tagang iya nya lebuh nyebut dua iti ayat tu, nada ti tinggi dikena orang ke nyebut nya. Kelimpah ari nya, orang ti ninga tauka nerima dua iti ayat tu enda tau enda nitihka nama utai ti udah diasuh tauka ditagang sepengudah sida ninga intonasyen ayat tu. Kebuah pia laban ayat asuh enggau ayat tagang tu disebut enggau intonasyen ti nekan.

Ayat Pengelalu enggau Ayat Peminta
Intonasyen ayat pengelalu enggau ayat peminta ngembuan penyama. Penyama dua iti ayat tu iya nya ari sukut nada. Orang ke nyebut ayat pengelalu enggau ayat peminta nya bekenaka nada ti baruh lebuh bejaku. Kebuah pia laban lebuh kitai nyebut ayat pengelalu enggau ayat peminta, kitai endang bejaku enggau penuh penelap.

Nyemetak bendar, ayat asuh enggau ayat tagang ngembuan penyama ari sukut intonasyen pia mega enggau ayat pengelalu enggau ayat peminta.

# data[].attributes.body
Simpul iya, penemu senentang fonetik enggau fonologi endang patut dipelajar kitai ngambika kitai nemu bida enggau bagi tiap-tiap batang pekara ti bisi ba dalam fonetik enggau fonologi. Nangkanka nya, dalam fonetik enggau fonologi mega bisi belajarka fonem baka fonem vokal, vokal besekat glotis, diftong, konsonan tulin enggau konsonan injau. Penemu senentang fonem tu endang ya dikemerankan ngambika kitai enda semina nemu nyebut aja tang mega nemu nama kebuah fonem nya disebut munyi nya. Kelimpah ari nya, intonasyen siti-siti ayat mega patut diperatika ngichaka kitai ulih nemu reti siti-siti ayat ti disebut orang nuju kitai.

# data[].attributes.body
Padang Luna & Chemaline Osup. (2011). Fonologi jaku Iban. Emeritus Publications.